O Basileus veyió a ferocidat d'os almogávars y decidió de nombrar almirant a Ferrando d'Aons pa que participase en una campanya a l'atro costato d'o Hellesponto, on yeran presents os turcos. O Basileus''' teneba a intención d'asegurar as suyas vías de comunicación a l'atro costato d'o Hellesponto y que no i fuesen presents os marins italians. En a peninsula de Artaki, a lo sud d'a mar de Marmara yera a ciudat de Cyzico asitiata por os turcos de karasi y o principe Miguel IX no s'heba atrebito a atacar-los. Manimenos, os almogávars reforzatos por os griegos de Marulis y os alans de Gircón y Georghios asaltoron o campamento turco y lo arrasoron con fuerzas muito inferiors en numero. Muntaner y atros historiadors consideran que dende ixe inte Miguel IX odiaba a Rocher por haber conseguito él a victoria.